REPUBLIKA HRVATSKA

BJELOVARSKO-BILOGORSKA ŽUPANIJA

OPĆINA KAPELA

MB: 02554488

OIB: 39819228656

IBAN: HR9124020061817600007

KAPELA

Bilogorska ulica 90

O B R A Z L O Ž E NJ E

UZ POLUGODIŠNJI IZVJEŠTAJ

O IZVRŠENJU PRORAČUNA OPĆINE KAPELA

ZA 2024. GODINU

KAPELA, 25. rujna 2024.

Temeljem odredbi članka 88. Zakona o proračunu (NN 144/21), članka 15. Pravilnika o polugodišnjem i godišnjem izvještaju o izvršenju proračuna (NN 85/23) i članka 30. Statuta Općine Kapela („Službeni glasnik Općine Kapela“ br. 01/21, 05/22, 06/23), Općinsko vijeće Općine Kapela na sjednici održanoj dana 25. rujna 2024. godine donosi

**POLUGODIŠNJI IZVJEŠTAJ O IZVRŠENJU PRORAČUNA**

**OPĆINE KAPELA ZA 2024. GODINU**

**Članak 1.**

Sukladno navedenom, a temeljem Zakona i Pravilnika, Polugodišnji izvještaj o izvršenju proračuna sadrži:

* opći dio proračuna koji čini:

1. Sažetak A. Računa prihoda i rashoda i B. Računa financiranja
2. Račun prihoda i rashoda po ekonomskoj klasifikaciji
3. Račun prihoda i rashoda po izvorima financiranja
4. Račun rashoda po funkcijskoj klasifikaciji
5. Račun financiranja po ekonomskoj klasifikaciji

* posebni dio proračuna po:

1. organizacijskoj klasifikaciji,
2. programskoj klasifikaciji

* obrazloženje ostvarenja prihoda i primitaka, rashoda i izdataka
* izvještaj o zaduživanju na domaćem i stranom tržištu novca i kapitala
* izvještaj o danim jamstvima i izdacima po jamstvima
* izvještaj o korištenju proračunske zalihe

**Članak 2.**

Proračun za 2024. godinu donesen je u prosincu 2023. godine: prihodi u visini 5.992.000,00 EUR-a, te rashodi u visini 5.992.000,00 EUR-a.

Za razdoblje siječanj – lipanj 2024. godine proračun je realiziran kako slijedi:

1. Ostvarenje prihoda i primitaka iznosi 777.932,97 EUR-a, a rashoda 659.654,73 EUR-a:

* prihodi poslovanja ostvareni su 774.661,21 EUR-a, a rashodi poslovanja 345.521,03 EUR-a, te proizlazi višak prihoda poslovanja 429.140,18 EUR-a
* prihodi od prodaje nefinancijske imovine ostvareni su 3.271,76 EUR-a, a rashodi za nabavu nefinancijske imovine 314.133,70 EUR-a, te proizlazi manjak prihoda 310.861,94 EUR-a
* primici od financijske imovine i zaduživanja nisu ostvareni, a izdaci za financijsku imovinu i otplate zajmova nisu izvršeni

1. Općina je prvo polugodište završila s viškom prihoda 118.278,24 EUR-a.

Višku prihoda iz prvog polugodišta odbija se manjak iz prethodnih godina koji iznosi 41.880,28 EUR-a, te u sljedećem razdoblju ostaje raspoloživ višak prihoda od 76.397,96 EUR-a.

**Članak 3.**

Temeljem odredbi članka 57. Pravilnika o polugodišnjem i godišnjem izvještaju o izvršenju proračuna (NN 85/23) ovaj izvještaj objavljuje se na internetskim stranicama i „Službenom glasniku Općine Kapela“, a stupa na snagu osmog dana od dana objave.

KLASA: 400-01/24-02/15

URBROJ: 2103/02-02-24-1

Kapela, 29. kolovoza 2024.g.

**PREDSJEDNIK OPĆINSKOG VIJEĆA**

Dragutin Stubičar

OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE KAPELA ZA 2024. GODINU

### IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

U izvještajnom razdoblju Općina Kapela se nije zaduživala.

### IZVJEŠTAJ O KORIŠTENJU PRORAČUNSKE ZALIHE

U razdoblju siječanj – lipanj 2024. godine nisu korištena sredstva proračunske zalihe.

### III. IZVJEŠTAJ O DANIM JAMSTVIMA

U razdoblju od 1. siječnja do 30. lipnja 2024. Općina Kapela nije davala jamstva niti je imala izdataka po jamstvima.

### IV. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA U RAZDOBLJU 01.01. - 30.06.2024.g.

**UVOD**

Zakonom o proračunu (NN 144/21) i Pravilnikom o polugodišnjem i godišnjem izvještaju o izvršenju proračuna (NN 85/23), Općinski načelnik je obvezan do 15. rujna tekuće godine izraditi i dostaviti Vijeću polugodišnji izvještaj o izvršenju proračuna.

Sadržaj Polugodišnjeg izvještaja o izvršenju proračuna propisan je Pravilnikom kojim su definirani naslovi stupaca u tablicama i pojedini pojmovi vezani za naslove u tablicama.

Osnovna svrha navedenog izvještaja je dati informacije o:

* 1. planiranim i ostvarenim polugodišnjim prihodima i rashodima, primicima i izdacima iskazanim prema proračunskim klasifikacijama,
  2. izvršenim preraspodjelama u tijeku izvještajnog razdoblja,
  3. stanju duga,
  4. ostvarenju postavljenih planova i
  5. uspješnosti ispunjenja postavljenih ciljeva.

Sukladno navedenom, a temeljem Zakona i Pravilnika, Polugodišnji izvještaj o izvršenju proračuna sadrži:

1. opći dio proračuna koji čini:

a. Sažetak A. Računa prihoda i rashoda i B. Računa financiranja

b. Račun prihoda i rashoda po ekonomskoj klasifikaciji

c. Račun prihoda i rashoda po izvorima financiranja

d. Račun rashoda po funkcijskoj klasifikaciji

e. Račun financiranja po ekonomskoj klasifikaciji

2. posebni dio proračuna po:

a. organizacijskoj klasifikaciji,

b. programskoj klasifikaciji

c. obrazloženje ostvarenja prihoda i primitaka, rashoda i izdataka

d. izvještaj o zaduživanju na domaćem i stranom tržištu novca i kapitala

e. izvještaj o danim jamstvima i izdacima po jamstvima

f. izvještaj o korištenju proračunske zalihe

Financiranje javnih rashoda i izdataka Općine Kapela tijekom 2024. godine planirano je slijedećim financijsko-planskim dokumentima:

- Proračun Općine Kapela za 2024. i projekcije za 2025. i 2026. godinu kojim su utvrđeni prihodi i primici u ukupnom iznosu od 5.992.000,00 EUR-a te Odluka o izvršavanju Općine Kapela za 2024. godinu („Službeni glasnik Općine Kapela“ broj 07/23).

U nastavku Obrazloženja ostvarenja prihoda i primitaka, rashoda i izdataka daju se opisni i brojčani prikazi ostvarenja prihoda i primitaka te rashoda i izdataka u izvještajnom razdoblju 2024. godine.

**OPĆI DIO**

Izvještaj o izvršenju općeg dijela proračuna za razdoblje 1. siječnja do 30. lipnja 2024. sadrži:

* Sažetak A. Računa prihoda i rashoda i B. Računa financiranja
* Račun prihoda i rashoda
* Račun financiranja
* Raspoloživa sredstva iz prethodnih godina (višak prihoda i rezerviranja)

SAŽETAK A. RAČUNA PRIHODA I RASHODA I RAČUNA B. FINANCIRANJA

Sažetak A. Računa prihoda i rashoda i B. Računa financiranja daje prikaz ukupnih rashoda i primitaka te rashoda i izdataka na razini razreda ekonomske klasifikacije, kao i višak/manjak prihoda, gdje je u razdoblju 1. siječnja do 30. lipnja 2024. ostvaren višak prihoda u iznosu od 429.140,18 EUR-a.

Sadrži i prikaz prenesenog manjka sredstava iz prethodnog razdoblja koja iznose 41.880,28 EUR-a, te konačni rezultat poslovanja za razdoblje 1. siječnja do 30. lipnja 2024., a to je višak prihoda u iznosu 76.397,96 EUR-a.

RAČUN PRIHODA I RASHODA

Račun prihoda i rashoda iskazuje se u slijedećim tablicama:

* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja
* Izvještaj o rashodima prema funkcijskoj klasifikaciji

Prihodi i rashodi prema ekonomskoj klasifikaciji

Račun prihoda i rashoda prema ekonomskoj klasifikaciji daje prikaz ukupnih prihoda (prihoda poslovanja i prihoda od prodaje nefinancijske imovine) i rashoda (rashoda poslovanja i rashoda za nabavu nefinancijske imovine) tekuće godine te rezultat poslovanja tekuće godine, a to je višak prihoda od 76.397,96 EUR-a.

PRIHODI I PRIMICI

U prvom polugodištu 2024.g. ukupno je ostvareno 777.932,97 EUR-a prihoda što pokazuje povećanje za 7,4% u odnosu na isto razdoblje prethodne godine. Najviši udio u ostvarenju imaju

- prihodi od upravnih i administrativnih pristojbi, pristojbi po posebnim propisima i naknada – pomoći iz inozemstva i od subjekata unutar općeg proračuna – skupina 63 – što je 57,00% u odnosu na plan

- skupina 65 - što je 12,87% odnosu na plan i

- prihodi od poreza skupina 61 prihodi od poreza – što je 27,12% u odnosu na plan.

Prihodi poslovanja ostvareni su u iznosu od 774.661,21 EUR-a što iznosi 12,92,% plana za 2024. godinu, odnosno 50.806,51 EUR-a više (7,00%) u odnosu na iznos ostvaren u Izvještajnom razdoblju prethodne godine.

Tekuće pomoći proračunu iz drugih proračuna ostvareni u iznosu 388.556,54 EUR-a i veći su za 23,2% u odnosu na prošlu godinu. Kapitalne pomoći proračunu iz drugih proračuna iznose 54.900,50 EUR-a dok prošle godine nisu bili ostvareni.

Prihodi po posebnim propisima ostvareni su u iznosu 100.149,93 EUR-a što je 27,7% manje u odnosu na izvještajno razdoblje prethodne godine. Prihodi od nefinancijske imovine ostvareni su 3.271,76 EUR-a dok su prethodne godine iznosili 717,19 EUR-a.

Prihodi od prodaje nefinancijske imovine planirani su u iznosu 13.272,28 EUR-a a ostvareni su u iznosu 3.271,76 EUR-a.

Glede ostvarenja plana možemo istaknuti da je većina stavki prihoda ostvarena u iznosima planiranim za izvještajno razdoblje, što ovisi o broju poslanih rješenja, mogućnosti naplate redovnim putem. Ostvarenje prihoda ovisi o brojnim čimbenicima (realizaciji ugovora o potporama, dostavi rješenja, uplatnica od strane porezne uprave i sl. ).

Struktura ostvarenih prihoda općeg dijela proračuna u 2024. godini obrazložena je u nastavku.

|  |  |  |
| --- | --- | --- |
| LEGENDA  Vrsta prihoda/primitka | Plan Ostvarenje 2024. | |
| 61 Prihodi od poreza | 368.006,13 | 210.986,37 |
| 63 Pomoći iz inozemstva i | 4.384.597,15 | 443.457,04 |
| od subjekata unutar |  |  |
| općeg proračuna |  |  |
| 64 Prihodi od imovine | 42.278,81 | 20.001,20 |
| 65 Prihodi od upravnih i | 226.418,75 | 100.149,93 |
| administrativnih |  |  |
| pristojbi, pristojbi po |  |  |
| posebnim propisima i |  |  |
| naknada |  |  |
| 66 Prihodi od prodaje proiz  voda i robe te pruženih  usluga i prihodi od donacija | 1.327,23 | 0,00 |
| 68 Kazne, upravne mjere i | 2.379,20 | 66,67 |
| ostali prihodi |  |  |
| 71 Prihodi od prodaje | 3.318,07 | 97,81 |
| neproizvedene |  |  |
| dugotrajne imovine |  |  |
| 72 Prihodi od prodaje | 9.954,21 | 3.173,95  1290 3.514,16 |
| proizvedene dugotrajne |  |  |
| imovine |  |  |
| 84 Primiciodzaduživanja 900.000,00 | 900.000,00 | 0,00 |
|  |  |  |
| 5.992.000,00 | | 777.932,97 |

1. POREZNI PRIHODI

Prihodi od poreza u 2024. godini planirani su u iznosu 368.006,13 EUR-a, a ostvareni 210.986,37 EUR-a (57,33%), što je 7.299,30 EUR-a više ili 103,6% u odnosu na prethodnu godinu.

- Prihodi od poreza na dohodak u 2024. godini ostvareni su 160.137,04 EUR-a (52,47%), odnosno 90,10% u odnosu na prethodnu godinu

- Prihodi od poreza na imovinu u 2024. godini ostvareni su u ukupnom iznosu 49.319,82 EUR-a (85,34%), odnosno 208,80% u odnosu na prethodnu godinu. Obuhvaća porez na kuće za odmor 10.282,58 EUR-a odnosno 53,43% u odnosu na prethodnu godinu za evidentirano 460 obveznika te porez na promet nekretnina 39.037,24 EUR-a odnosno 212,70% u odnosu na prethodnu godinu

- Prihodi od poreza na robu i usluge u 2024. godini ostvareni su u ukupnom iznosu 1.529,51 EUR-a (30,33%), odnosno 63,80% u odnosu na prethodnu godinu. Obuhvaća porez na potrošnju.

2. POMOĆI

Ukupni prihodi od tekućih i kapitalnih pomoći ostvareni su u iznosu 443.457,04 EUR-a. Ostvareno je 388.556,54 EUR-a doznačenih sredstva pomoći iz državnog proračuna, a to su

- tekuće pomoći iz drugih proračuna 292.829,94 EUR-a (56,19%) i to od primljena sredstva iz državnog proračuna Ministarstva financija kroz fiskalno izravnanje JLPRS

- ugovor o dodjeli bespovratnih sredstava Zaželi u Kapeli 84.000,00 EUR-a

- Hrvatski zavod za zapošljavanje za plaćanje mjere javni rad 6.111,60 EUR-a

- Ministarstvo poljoprivrede sufinanciranje organizacije skupova 5.615,00 EUR-a

- kapitalne pomoći proračunu ostvarene su u iznosu od 54.900,50 EUR-a, to su

Ministarstvo turizma i sporta 44.900,50 EUR-a izgradnja vanjskog malonogometnog igrališta s umjetnom travom i Agencija za plaćanje u poljoprivredi 10.000,00 EUR-a za projekt rekonstrukcija društvenog doma Gornji Mosti.

### 3. PRIHODI OD IMOVINE

- Prihodi od imovine u 2024. godini ostvareni su u iznosu 20.001,20 EUR-a (47,31%) plana za tekuću godinu.

- Prihodi od financijske imovine ostvareni su u iznosu 701,69 EUR-a. Odnose se na kamate na depozite po viđenju i prihode od zateznih kamata.

- Prihodi od nefinancijske imovine ostvareni su u iznosu 19.299,51 EUR-a odnosno 83,60% u odnosu na prethodnu godinu. Odnose se na zakupe i iznajmljivanja imovine, odnosno poslovnih prostora i zakupa poljoprivrednog zemljišta u vlasništvu RH, javnih površina i naknade za legalizaciju objekata.

### 4. PRIHODI OD PRISTOJBI I PO POSEBNIM PROPISIMA

Prihodi od upravnih i administrativnih pristojbi i po posebnim propisima i naknada ostvareni su u iznosu 100.149,93 EUR-a (44,23%). Odnose se na prihode od komunalnog doprinosa, komunalne naknade, vodnog doprinosa, doprinosa za šume i ostalih nespomenutih prihoda.

Prihodi od šumskog doprinosa u iznosu 50.854,44 EUR-a je najznačajniji prihod. Ostali nespomenuti prihodi su naknada za eksploataciju mineralnih sirovina ostvareni u iznosu 5.202,46 EUR-a, sufinanciranje mještana za asfaltiranje cesta u iznosu 6.237,55 EUR-a, električna energija u fotonaponskoj elektrani u iznosu 5.315,15 EUR-a, prihod Hrvatskih voda za obavljanje poslova vođenja naknade za uređenje voda, plaćene dozvole za obavljanje poslova pokretne trgovine na području općine, naknade za izdavanje posebnih uvjeta i sl.

### 5. PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA

### Prihodi s ovoga osnova planirani u iznosu 1.327,23 EUR-a nisu ostvareni.

### 6. KAZNE, UPRAVNE MJERE I OSTALI PRIHODI

### Prihodi s ovoga osnova planirani u iznosu 2.379,20 EUR-a i ostvareni u iznosu 66,67 EUR-a.

### 7. PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine planirani su u iznosu 13.272,28 EUR-a, a ostvareni su u iznosu 3.271,76 EUR-a, što iznosi 24,65% plana za 2024. godinu. Predstavlja prihode od prodaje neproizvedene dugotrajne imovine i proizvedene dugotrajne imovine koji obuhvaćaju prihode od prodaje poljoprivrednog zemljišta u vlasništvu općine i prihod od raspodjele prihoda od ostvarenog prihoda obročne otplate stanova.

### RASHODI I IZDACI

U izvještajnom razdoblju izvršeno je ukupno 659.654,73 EUR-a rashoda i izdataka što je 156,30% u odnosu na isto razdoblje prethodne godine i 11,00% od planiranih ukupnih rashoda i izdataka. Redovni rashodi financiranja rada općinske uprave, komunalnog sustava i kontinuirani rashodi izvršeni su u skladu s prethodnim razdobljima te planiranom dinamikom.

Realizacija planiranih kapitalnih rashoda skupine 41 i 42 vezana je uz dinamiku objave i zaključenja natječaja iz programa ruralnog razvoja i programa ministarstava te dinamici izvođenja radova sukladno sklopljenim ugovorima i nastavlja se u drugoj polovici godine.

|  |  |  |
| --- | --- | --- |
| LEGENDA  Vrsta rashoda/izdatka | Plan Ostvarenje 2024. | |
| 31 Rashodi za zaposlene | 197.551,64 | 82.143,08 |
| 32 Materijalni rashodi | 471.322,28 | 167.840,22 11+’11...597.499,48 |
| 34 Financijski rashodi | 12.389,00 | 910,56 |
| 35 Subvencije | 15.926,70 | 0,00 |
| 37 Naknade građanima i | 116.324,77 | 46.279,46 |
| kućanstvima na temelju |  |  |
| osiguranja i druge |  |  |
| naknade |  |  |
| 38 Ostali rashodi | 388.933,81 | 48.413,40 |
| 41 Rashodi za nabavu | 198.187,68 | 0,00 0,00 |
| neproizvedene |  |  |
| dugotrajne imovine |  |  |
| 42 Rashodi za nabavu | 4.491.364,12 | 314.133,70 |
| proizvedene dugotrajne |  |  |
| imovine |  |  |
| 54 Izdaci za otplatu primljenih kredita I zajmov | 100.000,00 | 0,00 |
|  |  |  |
| 5.992.000,00 | | 411.658,75 |

Ukupni rashodi proračuna izvršeni su u iznosu 659.654,73 EUR-a. Izvršeni su za 237.738,11 EUR-a više u odnosu na prošlogodišnje izvršenje 156,30%. Struktura rashoda i izdataka prikazana je u izvršenju Proračuna Općine Kapela za 2024. godinu kroz Posebni dio proračuna.

Rashodi proračuna sastoje se od rashoda poslovanja i rashoda za nabavu nefinancijske imovine.

Ukupno izvršeni rashodi poslovanja proračuna iznose 345.586,72 EUR-a (28,74%).

Rashodi poslovanja općine planirani su u iznosu 1.202.448,20 EUR-a.

Rashodi za nabavu nefinancijske imovine planirani su u iznosu 4.689.551,80 EUR-a iznose 314.133,70 EUR-a (6,70%), odnosno 195.628,98 EUR-a više u odnosu na prethodnu godinu (265,10%).

#### 1. RASHODI ZA ZAPOSLENE, MATERIJALNI I FINANCIJSKI RASHODI

Rashodi poslovanja iznose 345.586,72 EUR-a. Izvršeni su za 42.109,13 EUR-a više u odnosu na prošlogodišnje izvršenje odnosno 113,96%.

Rashodi poslovanja obuhvaćaju rashode za zaposlene, materijalne rashode, financijske rashode, pomoći dane u inozemstvo i unutar općeg proračuna, naknade građanima i kućanstvima na temelju osiguranja te ostale rashode.

Rashodi za zaposlene djelatnike općinske uprave i djelatnice na projektu Zaželi u Kapeli planirani su u iznosu 197.551,64 EUR-a čine rashode za plaće djelatnika, doprinosa na plaće i ostalih rashoda za zaposlene i izvršeni su u iznosu 82.143,08 EUR-a. Rashodi za zaposlene su izvršeni za 8.240,00 EUR-a manje, odnosno 90,90% EUR-a u odnosu na prošlogodišnje razdoblje. Temeljem Ugovora o dodjeli bespovratnih sredstava za otvoreni trajni poziv „Zaželi – program zapošljavanja žena – faza IV“ u sklopu ESF Operativnog programa „Učinkoviti ljudski potencijali 2021. 2027.“ zaposleno je 11 osoba kojima su isplaćene plaće i pripadajući troškovi. Javni radovi izvršeni su rashodi za zapošljavanje 1 nezaposlene osobe u javnom radu - Mjera aktivne politike zapošljavanja iz nadležnosti Hrvatskog zavoda za zapošljavanje.

Materijalni rashodi općine izvršeni su u iznosu od 167.840,22 EUR-a, što je 47.348,16 EUR-a više (139,30%) u odnosu na prošlogodišnje razdoblje. Znatno povećanje općenito imamo kod pojedinih rashoda u odnosu na prošlu godinu budući da su u prošloj godini izvedeni određeni radovi na temelju ugovora koji su tada završeni.

Znatno povećanje smo imali i kod materijala i dijelova za tekuće i investicijsko održavanje i plaćenim uslugama u komunalnim djelatnosti.

#### 2. RASHODI ZA SUBVENCIJE, POMOĆI, POTPORE I NAKNADE

Rashodi za subvencije, pomoći, potpore i naknade planirani su u 2024. godini u iznosu od 521.184,68 EUR-a, a realizirani 94.692,86 EUR-a (18,16%) manje za 2.257,02 EUR-a u odnosu na prošlogodišnje razdoblje.

Subvencije nisu realizirane. Planira se doznačavanje subvencija krajem proračunske godine.

Rashodi za naknade građanima i kućanstvima na temelju osiguranja i druge naknade, odnosno naknade iz proračuna planirani su u iznosu 116.324,77 EUR-a, a realizirani 46.279,46 EUR-a (39,78%).

#### 3. RASHODI ZA DONACIJE I OSTALI RASHODI

Rashodi za donacije i ostali rashodi u 2024. godini planirani su 388.933,81 EUR-a, a izvršeni 48.413,40 EUR-a (12,45%) odnosno u manjem iznosu u odnosu na prošlu godinu za 15.537,08 EUR-a (76,00%).

Obuhvaćaju rashode koji se odnose na tekuće i kapitalne donacije, kazne, penale i naknade štete pravnim i fizičkim osobama te kapitalne pomoći.

Tekuće i kapitalne donacije planirane su u iznosu 99.318,45 EUR-a a realizirane 33.163,40 EUR-a (35,28%) odnosno 122,20% u odnosu na prethodnu godinu.

Kapitalne pomoći planirane u iznosu 285.633,68 EUR-a, a realizirane 15.250,00 EUR-a (5,34%), dok su u prethodnoj godini realizirane (41,20%).

#### 4. RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine općine planirani su u iznosu 4.689.551,80 EUR-a, a izvršeni 314.133,70 EUR-a, odnosno 6,70% plana za 2024.godinu, a 1.991,29 EUR-a više, odnosno 101,71 EUR-a u odnosu na prethodnu godinu.

Rashodi za nabavu nefinancijske imovine obuhvaćaju pretežno rashode iz Programa gradnje objekata i uređaja komunalne infrastrukture u 2024. godini. Izvršeni su u većem iznosu odnosu na prošlogodišnje razdoblje.

Rashodi za nabavu neproizvedene dugotrajne imovine planirani u 2024.godini u iznosu od 198.187,68 EUR-a i nisu realizirani.

Rashodi za nabavu proizvedene dugotrajne imovine planirani su u iznosu od 4.491.364,12 EUR-a, a izvršeni u iznosu 314.133,70 EUR-a što je 195.628,98 EUR-a više, odnosno 265,10% u odnosu na prethodnu godinu. Rashodi za nabavu proizvedene dugotrajne imovine izvršeni su u većem iznosu u odnosu na prošlogodišnje razdoblje. Razlog navedenom je povećani obim posla tekuće godine, odnosno ulaganje u planirane projekte među kojima su najznačajniji troškovi za realizaciju objekta građenje dječjeg vrtića u Novim Skucanima, rekonstrukcija nerazvrstanih cesta i uređenje društvenog doma Gornji Mosti.

Višak/manjak prihoda tekuće godine

Višak prihoda za period 1. siječnja do 30. lipnja tekuće godine iznosi 118.278,24 EUR-a kao razlika između ostvarenih prihoda u iznosu od 777.932,97 EUR-a i izvršenih rashoda u iznosu od 659.654,73 EUR-a.

Prihodi i rashodi prema izvorima financiranja

Za izvršenje rashoda planirani su izvori financiranja koje čine prihodi iz kojih se podmiruju određene vrste i utvrđene namjene. Za svaki planirani prihod određeno je uz koji izvor financiranja se veže, a rashodi se mogu izvršavati do visine planiranih nenamjenskih ili ostvarenih namjenskih prihoda po izvorima.

Prihodi (skupina 6 + skupina 7) ostvareni su u ukupnom iznosu od 777.932,97 EUR-a kako slijedi:

- Opći prihodi i primici u iznosu od 209.782,17 EUR-a, što je 62,08% u odnosu na Plan

- Prihodi za posebne namjene u iznosu od 130.580,99 EUR-a, što je 70,43% u odnosu na plan

- Pomoći u iznosu od 361.322,18 EUR-a, što je 7,85% u odnosu na plan

- Donacije u iznosu od 0,00 EUR-a

- Prihodi od nefinancijske imovine i nadoknade štete u iznosu od 19.552,70 EUR-a, što je 80,94% u odnosu na plan

- Rashodi (skupina 3 + skupina 4) izvršeni su u iznosu 411.658,75 EUR-a kako slijedi:

- Opći prihodi i primici u iznosu od 219.673,21 EUR-a, što je 54,61% u odnosu na plan

- Prihodi za posebne namjene u iznosu od 107.731,50 EUR-a, što je 46,77% u odnosu na plan

- Pomoći u iznosu od 443.457,04 EUR-a, što je 10,11% u odnosu na plan

- Donacije u iznosu od 0,00 EUR-a

- Prihodi od nefinancijske imovine i nadoknade štete u iznosu od 7.071,22 EUR-a, što je 35,85% u odnosu na plan

Rashodi prema funkcijskoj klasifikaciji

Rashodi prema funkcijskoj klasifikaciji daju prikaz izvršenih rashoda prema njihovoj namjeni, odnosno funkciji čije su brojčane oznake i nazivi preuzeti iz međunarodne klasifikacije funkcija države Ujedinjenih naroda – klasifikacija rashoda u skladu s namjenom.

Ukupni rashodi izvršeni su u iznosu od 659.654,73 EUR-a i razvrstani su kroz devet funkcija. Iz izvršenja rashoda prema funkcijskoj klasifikaciji vidljivo je da su svi rashodi izvršeni u skladu s planom.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Realizacija proračuna po funkcijskoj klasifikaciji | | | | | | | | |
|  | |  | |  | |  | | |
| **Funkcijska klasifikacija** | | | |  | |  |  | |
| **Šifra** | | **Naziv** | | **Planirano** | | **Ostvareno** | | |
|  | | **SVEUKUPNO RASHODI / IZDACI** | | **5.992.000,00** | | **659.720,42** | | |
| 0111 | | Izvršna i zakonodavna tijela | | 33.446,13 | | 7.349,34 | | |
| 0112 | | Financijski i fiskalni poslovi | | 355.382,68 | | 143.201,93 | | |
| 0133 | | Ostale opće usluge | | 24.299,75 | | 0,00 | | |
| 0220 | | Civilna obrana | | 1.592,67 | | 7.978,83 | | |
| 0320 | | Usluge protupožarne zaštite | | 66.673,30 | | 6.023,16 | | |
| 0421 | | Poljoprivreda | | 9.290,60 | | 0,00 | | |
| 0436 | | Ostale vrste energije | | 10.000,00 | | 0,00 | | |
| 0443 | | Građevinarstvo | | 2.306.810,40 | | 64.966,10 | | |
| 0451 | | Cestovni promet | | 967.840,94 | | 160.276,21 | | |
| 0455 | | Promet cjevovodima i ostali promet | | 20.000,00 | | 4.331,25 | | |
| 0474 | | Višenamjenski razvojni projekti | | 30.000,00 | | 0,00 | | |
| 0490 | | Ekonomski poslovi koji nisu drugdje svrstani | | 54.177,76 | | 17.798,05 | | |
| 0510 | | Gospodarenje otpadom | | 1.725,40 | | 0,00 | | |
| 0530 | | Smanjenje zagađivanja | | 20.199,54 | | 180,88 | | |
| 0560 | | Poslovi i usluge zaštite okoliša koji nisu drugdje svrstani | | 25.000,00 | | 3.000,00 | | |
| 0620 | | Razvoj zajednice | | 39.878,24 | | 0,00 | | |
| 0640 | | Ulična rasvjeta | | 43.798,52 | | 20.806,44 | | |
| 0660 | | Rashodi vezani za stanovanje i kom. pogodnosti koji nisu drugdje svrstani | | 392.894,35 | | 15.250,00 | | |
| 0810 | | Službe rekreacije i sporta | | 87.235,40 | | 600,00 | | |
| 0860 | | Rashodi za rekreaciju, kulturu i religiju koji nisu drugdje svrstani | | 39.562,87 | | 17.261,41 | | |
| 0911 | | Predškolsko obrazovanje | | 1.329.283,03 | | 179.528,57 | | |
| 1060 | | Stanovanje | | 5.000,00 | | 0,00 | | |
| 1090 | | Aktivnosti socijalne zaštite koje nisu drugdje svrstane | | 21.272,28 | | 11.168,25 | | |
|  | |  | |  | |  | | |
|  | |  | |  | |  | | |
|  | |  | |  | |  | | |
|  | |  | |  | |  | | |
|  | |  | |  | |  | | |
|  | |  | |  | |  | | |

RAČUN ZADUŽIVANJA/FINANCIRANJA

Račun zaduživanja/financiranja iskazuje se u sljedećim tablicama:

* Primici i izdaci prema ekonomskoj klasifikaciji
* Primici i izdaci prema izvorima financiranja

Primici i izdaci prema ekonomskoj klasifikaciji

Račun zaduživanja/financiranja prema ekonomskoj klasifikaciji daje prikaz ukupnih primitaka i izdataka tekuće godine koji u promatranom razdoblju nisu ostvareni niti izvršeni.

RASPOLOŽIVA SREDSTVA IZ PRETHODNIH GODINA (VIŠAK PRIHODA I REZERVIRANJA)

Raspoloživa sredstva iz prethodnih godina (višak prihoda i rezerviranja) iskazana su u tablici:

raspoloživa sredstva iz prethodnih godina prema ekonomskoj klasifikaciji.

Raspoloživa sredstva iz prethodnih godina prema ekonomskoj klasifikaciji

Prenesena sredstva iz prethodnih godina odnose se na manjak prihoda i primitaka koji su ostvareni u iznosu od 41.880,28 EUR-a, a odnose se na manjak prihoda iz prethodne godine koji se pokriva viškom prihoda iz prvog polugodišta.

UKUPNO RASPOLOŽIVA SREDSTVA U RAZDOBLJU OD 1. SIJEČNJA DO 30. LIPNJA 2024. GODINE

Ukupno raspoloživa sredstva u razdoblju od 1. siječnja do 30. lipnja 2024. godine iznose 777.932,97 EUR-a, a čine ih prihodi i primici tekuće godine (skupina 6 + skupina 7).

**POSEBNI DIO**

Izvještaj o izvršenju posebnog dijela proračuna od 1. siječnja do 30. lipnja 2024. godine sadrži:

- Izvršenje po organizacijskoj klasifikaciji

- Izvršenje po programskoj klasifikaciji.

Lokacijska klasifikacija Proračuna Općine Kapela za razdoblje 1. siječnja do 30. lipnja 20243. nosi oznaku 1 7 001 OPĆINA KAPELA, što znači da su svi rashodi vezani uz teritorijalno područje Općine Kapela.

IZVRŠENJE PO ORGANIZACIJSKOJ KLASIFIKACIJI

Proračun Općine Kapela sukladno Pravilniku o proračunskim klasifikacijama strukturiran je u pet razdjela:

001 Općinsko vijeće, općinski načelnik i mjesni odbori

002 Jedinstveni upravni odjel

003 Komunalne djelatnosti

004 Sport

005 Društvene djelatnosti

Izvještaj o izvršenju po organizacijskoj klasifikaciji daje pregled izvršenja proračuna po razdjelu i glavama, a iz kojeg je vidljivo da su ukupni rashodi u iznosu od 659.654,73 EUR-a izvršeni kroz pet razdjela.

1. Razdjel 001 – Općinsko vijeće, Općinski načelnik i mjesni odbori, izvršeni su u iznosu od 14.629,21 EUR-a što je 19,97% u odnosu na plan, a sastoji se od tri glave i to:

* glava 00110 – općinsko vijeće, unutar koje su izvršeni rashodi u iznosu od 1.342,56 EUR-a, što je 42,15% u odnosu na plan
* glava 00120 – općinski načelnik, unutar koje su izvršeni rashodi u iznosu od 6.006,78 EUR-a, što je 12,64% u odnosu na plan
* glava 00130 – mjesni odbori, unutar koje su izvršeni rashodi u iznosu od 7.279,87 EUR-a, što je 32,26% u odnosu na plan

1. Razdjel 002 – Jedinstveni upravni odjel, izvršeni su u iznosu od 143.076,93 EUR-a, što je 41,68% u odnosu na plan, a sastoji se od jedne glave i to:

* glava 00210 – jedinstveni upravni odjel, unutar koje su izvršeni rashodi od 143.076,93 EUR-a, što je 41,68% u odnosu na plan

1. Razdjel 003 – Komunalne djelatnosti, izvršeni su u iznosu od 426.746,42 EUR-a, što je 8,04% u odnosu na plan, a sastoji se od jedne glave i to:

* glava 00310 – komunalne djelatnost, unutar koje su izvršeni rashodi od 426.746,42 EUR-a, što je 8,04% u odnosu na plan

1. Razdjel 004 – Sport, izvršeni su u iznosu 600,00, a sastoje se od jedne glave i to:

* glava 00410 – sport, izvršeni su u iznosu 600,00 EUR-a

1. Razdjel 005 – Društvene djelatnosti, izvršeni su u iznosu od 74.667,86 EUR-a, što je 41,21% u odnosu na plan, a sastoje se od dvije glave i to:

* glava 00510 – društvene djelatnosti, unutar koje su izvršeni rashodi od 60.665,87 EUR-a, što je 41,28% u odnosu na plan
* glava 00520 – vatrogastvo i civilna zaštita, unutar koje su izvršeni rashodi od 14.001,99 EUR-a, što je 40,89% u odnosu na plan.

IZVRŠENJE PO PROGRAMSKOJ KLASIFIKACIJI

* Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.
* Za obavljanje poslova iz samoupravnog djelokruga Općine Kapela, kao i poslova državne uprave koji su preneseni na Općinu, ustrojen je Jedinstveni upravni odjel. Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:
* Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)
* Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)
* Poslove iz oblasti prostornog uređenja i zaštite okoliša
* Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)
* Poslove vođenja financijskog i materijalnog poslovanja općine, poslove opće uprave (opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga)
* Poslove vezane uz protupožarnu i civilnu zaštitu
* Poslove unapređenja rada lokalne samouprave i slično
* Za ostvarenje svih programa utrošeno je 659.720,42 EUR-a

RAZDJEL 001 OPĆINSKO VIJEĆE, OPĆINSKI NAČELNIK I MJESNI ODBORI

UKUPNI RASHODI RAZDJELA 001

|  |
| --- |
| Izvorni plan 2024. Izvršenje 2024. Indeks |
| 73.262,93 14.629,21 19,97% |

Glava 00110 Općinsko vijeće

|  |
| --- |
| Izvorni plan 2024. Izvršenje 2024. Indeks |
| 3.185,35 1.342,56 42,15% |

Popis programa:

1. Donošenje akata i mjera iz djelokruga predstavničkog tijela

Izvršeni su rashodi za redovno financiranje političkih stranaka za 1. I 2. Kvartal 2024.

1. Marketinške aktivnosti

Glava 00120 Općinski načelnik

|  |
| --- |
| Izvorni plan 2024. Izvršenje 2024. Indeks |
| 47.514,71 6.006,78 12,64% |

Popis programa:

1. Izvršno tijelo

Izvršene su usluge mobitela i reprezentacije

1. Marketinške aktivnosti
2. Sufinanciranja u poljoprivredi
3. Pomoći pravnim osobama
4. Naknade šteta
5. Sakralni objekti
6. Gospodarstvo

Glava 00130 Mjesni odbori

|  |
| --- |
| Izvorni plan 2024. Izvršenje 2024. Indeks |
| 22.562,87 7.279,87 32,26% |

Popis programa:

1. Mjesni odbori

Izvršeni su rashodi za materijal za tekuće održavanje i opremanje društvenih domova u općinskom vlasništvu, rashodi za potrošnju vode u društvenim domovima

RAZDJEL 002 JEDINSTVENI UPRAVNI ODJEL

UKUPNI RASHODI RAZDJELA 002

|  |
| --- |
| Izvorni plan 2024. Izvršenje 2024. Indeks |
| 343.304,91 143.076,93 41,68% |

Glava 00210 Jedinstveni upravni odjel

|  |
| --- |
| Izvorni plan 2023. Izvršenje 2023. Indeks |
| 343.304,91 143.076,93 41,68% |

Popis programa:

1. Priprema i donošenje akata iz djelokruga tijela

Kroz aktivnost A100001 Administrativno, tehničko i stručno osoblje izvršeni su rashodi za podmirenje osnovnih potreba za funkcioniranje Jedinstvenog upravnog odjela općine Kapela odnosno rashoda plaća za zaposlene te ostalih rashoda za zaposlene koji obuhvaćaju darove u naravi za Uskrs, regres za godišnji odmor, naknade za troškove prehrane, naknade troškova zaposlenima koji obuhvaćaju naknade za prijevoz na posao i s posla, rashode za materijal i energiju koji obuhvaćaju sredstva za čišćenje, potrošnju električne energije. Izvršeni rashodi odnose se i na usluge koje obuhvaćaju troškove telefona i mobitela, usluga interneta, usluga tekućeg održavanja, usluge promidžbe i informiranja, objave oglasa i natječaja, komunalnih usluga, usluge odvjetnika, pravnog savjetovanja te drugih intelektualnih usluga po pitanju izrade dokumentacije, troškova

procjene nekretnina, računalnih usluga, javnobilježničke pristojbe i financijske rashode.

Izvršeni su rashodi odvjetnika za 8 ostavinskih predmeta. Geodetske usluge za Bilogorsku ulicu, prijašnja pekara, preko puta groblja u Starim Skucanima, parcela za dječje igralište, put u Lalićima, rekonstrukcija ceste u Kapeli, igralište Novi Skucani, dječji vrtić u Novim Skucanima. Intelektualne usluge za izradu Procjene ugroženosti od požara i plan zašite od požara, procjena vrijednosti nekretnina u Novim Skucanima, konzultantske usluge za javnu nabavu modernizacija nerazvrstane ceste Gornji Mosti- Jagnjedovac, modernizacija nerazvrstane ceste Jabučeta, priprema dokumentacije za prijavu na javni poziv za program prekogranične suradnje, javni natječaj Fonda za zaštitu okoliša, javni natječaj 73.13, priprema projekta provedba edukativnih, kulturnih i sportskih aktivnosti djece, priprema projekta za dječje igralište, prijava na poziv izrada prostornih planova, priprema projekta i dokumentacije sportske građevine za 2025.,

Pokazatelj rezultata: obuhvaćene osnovne potrebe i usluge

RAZDJEL 003 KOMUNALNE DJELATNOSTI

UKUPNI RASHODI RAZDJELA 003

|  |
| --- |
| Izvorni plan 2024. Izvršenje 2024. Indeks |
| 5.307.002,54 426.746,42 8,04% |

Glava 00310 Komunalne djelatnosti

|  |
| --- |
| Izvorni plan 2023. Izvršenje 2023. Indeks |
| 5.307.002,54 426.746,42 8,04% |

Popis programa:

1. Održavanje, energija i usluge

Izvršeni su rashodi za slijedeće aktivnosti i projekte:

- Tekući projekt: Rashodi za javnu rasvjetu

Izvršeni su rashodi za potrošnju javne rasvjete

- Tekući projekt: Održavanje nerazvrstanih cesta i puteva

Tekuće i investicijsko održavanje cesta izvršeni su rashodi za održavanje nerazvrstanih cesta u naseljima, tekuće i investicijsko održavanje kolnika na općinskim ulicama. Obavljen je iskop putnih jaraka nakon obilnih oborina. Izvršeni su radovi na ravnanju poljskih puteva i saniranju nerazvrstanih cesta

Pokazatelj rezultata: uređenost nerazvrstanih cesta

- Tekući projekt: Održavanje javne rasvjete

Izvršen je popravak javne rasvjete u naseljima općine Kapela u mjestu Donji Mosti i Gornje Zdelice.

-Tekući projekt: Održavanje cesta u zimskim uvjetima

Izvršeno je obavljanje zimske službe i nabavljen je materijal za posipavanje kolnika

- Tekući projekt: Održavanje javnih površina i parkova

Uređen je okoliš oko općinske zgrade

- Tekući projekt: Rashodi za opremu

- Tekući projekt: Održavanje zelenih površina

Izvršena je košnja bankina na općinskim cestama

- Tekući projekt: Sanacija divljih odlagališta

- Tekući projekt: Projekt obnovljivih izvora energije

Uređuje se društveni dom u Gornjim Mostima.

- Tekući projekt: Troškovi zbrinjavanja životinja

Izvršeni su troškovi zbrinjavanja napuštenih, izgubljenih i divljih životinja

1. Program integralnog razvoja lokalne zajednice

-Sanacija nerazvrstanih cesta

- Kapitalni projekt: Rekonstrukcija nerazvrstanih cesta

Primljena je 1. privremena situacija za dionicu nerazvrstane ceste Lipovo Brdo – Feletarov prilaz, okončana situacija za nerazvrstanu cestu Stanići – Kobasičari, 1. privremena situacija za nerazvrstanu cestu Gornji Mosti – Jagnjedovac.

- Kapitalni projekt: Izrada projekta vodovoda i kanalizacije

Isplaćena je kapitalna pomoć Kapelakom d.o.o. Kapela.

- Kapitalni projekt: Projekt energetske obnove i obnovljivih izvora

Uređeni su društveni domovi.

- Kapitalni projekt: Projekt za društveni dom

- Kapitalni projekt: Park

- Kapitalni projekt: Vatrogasni centar izrada projekta

- Kapitalni projekt: Vatrogasno spremište

- Tekući projekt: Tekuće održavanje građevinskih objekata

- Tekući projekt: Program očuvanja prirode i okoliša s ostalim komunalnim uslugama

- Tekući projekt: Geotermalna istraživanja

1. Izgradnja objekata i uređaja komunalne infrastrukture

- Kapitalni projekt: Izgradnja pročistača

- Kapitalni projekt: Projektiranje nerazvrstanih cesta

- Kapitalni projekt: Izmjena prostornog plana

- Kapitalni projekt: Izgradnja vodovoda

- Kapitalni projekt: Uređenje igrališta

- Kapitalni projekt: Izgradnja građevine društvene namjene dječji vrtić

Primljene su 2., 3., 4., 5. i 6. privremene situacije za izvedene radove.

Plaćen je račun Centru za mjerenja u okolišu d.o.o.

- Kapitalni projekt: Izgradnja javne rasvjete

- Kapitalni projekt: Višenamjenski centar Jabučeta

- Kapitalni projekt: Modernizacija nerazvrstanih cesta

Izvršeno je ucrtavanje nerazvrstanih cesta.

Plaćeni su troškovi ucrtavanja nerazvrstanih cesta

-Kapitalni projekt: Uređenje groblja

- Kapitalni projekt: Plinovod

- Kapitalni projekt: Izvedba autobusnih ugibališta

- Kapitalni projekt: Izgradnja nogostupa

- Kapitalni projekt: Poslovni inkubator

- Kapitalni projekt: Ulaganje u građenje i/ili opremanje društvenih domova

- Kapitalni projekt: Uređenje groblja i parkirališta

- Kapitalni projekt: Fotonaponska elekrana

- Kapitalni projekt: Mrtvačnica

- Kapitalni projekt: Društveni domovi

- Kapitalni projekt: Izgradnja kanalizacije

- Kapitalni projekt: Sanacija klizišta

- Tekući projekt: Projektiranje biciklističkih staza

RAZDJEL 004 SPORT

UKUPNI RASHODI RAZDJELA 004

|  |
| --- |
| Izvorni plan 2024. Izvršenje 2024. Indeks |
| 87.235,40 600,00 0,69 |

Glava 00410 Sport

|  |
| --- |
| Izvorni plan 2024. Izvršenje 2024. Indeks |
| 87.235,40 600,00 0,69 |

Popis programa:

1. Sport

- Tekući projekt: Sport

1. Organizacija rekreacije i sportskih aktivnosti

- Tekući projekt: Organizacija rekreacije i sportskih aktivnosti

Isplaćena je tekuća donacija HNK Lipovo Brdo.

1. Sportsko rekreacijski centar

- Kapitalni projekt: Sportsko rekreacijski centar

RAZDJEL 005 DRUŠTVENE DJELATNOSTI

UKUPNI RASHODI RAZDJELA 005

|  |
| --- |
| Izvorni plan 2024. Izvršenje 2024. Indeks |
| 181.194,22 74.667,86 41,21 |

Glava 00510 Društvene djelatnosti

|  |
| --- |
| Izvorni plan 2024. Izvršenje 2024. Indeks |
| 146.947,09 60.665,87 41,28 |

Popis programa:

1. Turizam

* Tekući projekt: Turistička zajednica

1. Reprezentacija

- Tekući projekt: Reprezentacija

Nastali su troškovi kod održavanje komemoracije na groblju u Donjim Mostima.

1. Program socijalne skrbi i novčanih pomoći

- Tekući projekt: Program socijalne skrbi i novčanih pomoći

Izvršeni su rashodi za pomoć i njegu u kući i isplaćene su uskrsnice umirovljenicima.

1. Program predškolskog odgoja i obrazovanja

- Tekući projekt: Predškolski odgoj i obrazovanje

Izvršeni su rashodi za sufinanciranje plaće za održavanje programa predškolskog odgoja, pripreme za državnu maturu, isplaćene su subvencije za korištenje dječjeg vrtića korisnicima

1. Pomoći humanitarnim organizacijama i udrugama

- Tekući projekt: Pomoći humanitarnim organizacijama i udrugama

Tekuće donacije Hrvatskom crvenom križu, isplaćene su tekuće donacije DVD Gornje Zdelice, udruzi za promicanje informiranja i udruzi Bilogorska sela za sufinanciranje kredita.

Glava 00520 Vatrogastvo i civilna zaštita

|  |
| --- |
| Izvorni plan 2024. Izvršenje 2024. Indeks |
| 34.247,13 14.001,99 40,89 |

Popis programa:

1. Zaštita od požara i civilna zaštita

- Aktivnost: Civilna zaštita

- Aktivnost: Osnovna djelatnost vatrogasne zajednice

Izvršeni su rashodi za pokriće troškova redovnog rada Vatrogasne zajednice općine Kapela i DVD-a

- Aktivnost: Osnovna djelatnost Javne vatrogasne postrojbe

|  |  |  |  |
| --- | --- | --- | --- |
| LEGENDA  Program | | Plan Ostvarenje 2024. | |
| 1000 | DONOŠENJE AKATA I MJERA IZ DJELOKRUGA PREDSTAVNIČKOG TIJELA | 1.858,12 | 1.342,56 |
| 1001 | IZVRŠNO TIJELO | 6.768,86 | 5.166,78 |
| 1002 | MARKETINŠKE AKTIVNOSTI | 2.256,28 | 840,00 |
| 1003 | SUFINANCIRANJA U POLJOPRIVREDI  OOORGAOGRANIZACIJAMA I UDRUGAMA | 9.290,60 | 0,00 |
| 1004 | POMOĆI PRAVNIM OSOBAMA | 13.272,28 95.000,00 | 0,00 |
| 1005 | NAKNADE ŠTETA | 3.981,68 | 0,00 |
| 1006 | SAKRALNI OBJEKTI | 5.308,91 | 0,00 |
| 1008 | TURIZAM | 1.327,23 | 0,00 |
| 1010 | GOSPODARSTVO  DRUŠTVENED | 6.636,10 | 0,00 |
| 1007 | MJESNI ODBORI | 20.572,03 | 7.279,87 |
| 1000 | PRIPREMA I DONOŠENJE AKATA IZ  DJELOKRUGA TIJELA  JUO | 343.304,91 1.583.000,00 40.000,00 1.387.000,00 | 217.930,83 143.076,93 |
|  | JEDINSTVENI UPRAVNI ODJEL |  |  |
| 1000 | ODRŽAVANJE, ENERGIJA I USLUGE-KOMUNALNE DJELATNOSTI | 337.593,61 | 121.383,20 |
| 1001 | PROGRAM INTEGRALNOG RAZVOJA LOKALNE ZAJEDNICE | 1.006.002,59 | 132.738,36 |
| 1002 | IZGRADNJA OBJEKATA I UREĐAJA KOMUNALNE INFRASTRUKTURE | 3.963.406,34 | 172.624,86 |
| 1000 | ORGANIZACIJA REKREACIJE I SPORTSKIH AKTIVNOSTI | 41.908,42 | 600,00 |
| 1001 | SPORTSKO REKREACIJSKI CENTAR | 45.326,98 | 0,00 |
| 1008 | TURIZAM | 3.981,68 | 0,00 |
| 1000 | REPREZENTACIJA | 12.077,77 | 125,00 |
| 1001 | SOCIJALNA SKRB I NOVČANE POMOĆI | 27.908,42 | 11.168,25 |
| 1002 | PROGRAM PREDŠKOLSKOG ODGOJA I OBRAZOVANJA | 63.416,35 | 32.111,21 |
| 1003 | POMOĆI HUMANITARNIM ORGANIZACIJAMA I UDRUGAMA | 39.562,87 | 17.261,41 |
| 1004 | ZAŠTITA OD POŽARA I CIVILNE ZAŠTITE | 34.247,13 | 14.001,99 |
| 5.992..000,00 | | | 659.720,42 |